OpenLLM-France/wikimedia huggingface dataset:
# Denis Puxilin

Denis Vladimorovitx Puxilin (errusieraz: Дени́с Влади́мирович Пуши́лин; ukraineraz: Денис Володимирович Пушилін) (Makiivka, Sobietar Batasuna; 1981eko maiatzaren 9an) Donetskeko Herri Errepublikako estatuburua da, Ukrainako Donbass eskualdean partzialki onartutako estatu separatista, 2018ko irailetik.
2018ko irailaren 7an, Alexandr Zakhartxenko, garaiko DHEko estatuburua bonba baten leherketan hil ondoren, Pushilin jarduneko DPRko buru izendatu zuten; kargu hori 2018ko azaroaren 11ko hauteskundeak arte bete zuen, postu hori iraunkor bihurtu zen arte.

## Erreferentziak

* ↑ Euskaltzaindiaren 156. araua – Alfabeto zirilikoz idatzitako izenak euskarara aldatzeko transkripzio-sistema
* ↑ «Независимое бюро новостей» web.archive.org 2015-07-06 (Noiz kontsultatua: 2022-02-23).
* ↑ (Ingelesez) «Pro-Russian rebel leader killed in eastern Ukraine blast» Washington Post ISSN 0190-8286. (Noiz kontsultatua: 2022-02-23).
* ↑ (Errusieraz) «Парламент ДНР сменил исполняющего обязанности главы республики» Meduza (Noiz kontsultatua: 2022-02-23).

## Kanpo estekak

* Datuak: Q16514790
* Multimedia: Denis Pushilin / Q16514790
# Denis Papin

Denis Papin (Chitenay, Bloistik gertu, Frantzia, 1647ko abuztuaren 22a - Londres, Ingalaterra, 1714) frantses fisikaria eta asmatzailea izan zen.
Lurrunaren indar elastikoa aurkitu zuen.

## Biografia

Parisen Christiaan Huygensen laguntzaile gisa lan egin ondoren, 1675. urtean Ingalaterrara joan zen Robert Boyle fisikariarekin lan egitera.
1679. urtean marmita asmatu zuen, segurtasun balbula batez osatua. 1687. urtean Kasselera (Alemania) jo zuen, eta han lurrun-makina bat asmatu zuen.
1707. urtean lurrunez ibiltzen zen lehen itsasontzia egin zuen. Ingalaterrara itzuli ondoren, beste ikerketak egin bazituen ere, bere ekonomia-baliabideak gutxituz joan zitzaizkion eta, jendeak erabat ahazturik, guztiz txiroturik hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q106208
* Multimedia: Denis Papin / Q106208
# Denis Papin etxea

Denis Papin etxea (frantsesez: Maison de Denis Papin - L'hôtel de Villebresme) Frantziako Blois herrian dagoen XV. mendeko eraikin historikoa da. Kultura Ministerioaren Merimée zerrendan jasota dago.

## Historia

XV. mendearen amaierako etxea, estilo gotikoan eraikia da. Fougères-sur-Bièvre gazteluaren jabea zen Villebresme familiako kide batentzako eraiki zuten. 1900. hamarkadara arte ez zen "Maison de Denis Papin" izenarekin gida turistikoetan agertu. Hala ere, ez dago ziur Denis Papinek bertan bizi izan zuenik. Monumentu Historiko gisa izendatu zen, 19282ko abenduaren 28ko dekretuaren bidez. Gaur egun jabetza pribatua da.

## Arkitektura

Etxea bere planoarengatik bereizten da: bi eraikin dira kalearen alde banatan daudenak; eraikinaren originaltasuna bere egurrezko pasabidean dago, lehen solairuko mailarekin lotzen duena. Zubiak alde bakoitzean leiho bikiak ditu, gurutze latindarraren formarekin. Leihoak cul-de-lamp batekin apainduta daude. Etxearen alde desberdinetan egurrean zizeltzatutako irudiak ikus daitezke: akrobata txikiak eta munstro bat.

## Iruditegia

* Denis Papin etxea
* Galeria.
* Munstroa.

## Erreferentziak

* ↑ https://www.pop.culture.gouv.fr/notice/merimee/PA00098375

## Kanpo estekak

* Datuak: Q16662480
* Multimedia: Maison de Denis Papin à Blois / Q16662480
# Denis Sassou-Nguesso

Denis Sassou-Nguesso (Edu, Ekuatore Afrika Frantsesa, 1943ko azaroaren 23a) kongoar militar ohia eta politikaria da. 1997tik Kongoko Errepublikako presidentea da, eta kargu bera izana zuen 1979-1992 bitartean.

## Bizitza

1960an armadan sartu zen, eta Aljerian eta Frantzian jaso zuen prestakuntza. Karrera politikoa 1968an hasi zuen, Marien Ngouabi jenerala agintera eraman zuen estatu kolpean parte hartuta. Ngouabik Kongoko Langileen Alderdia (PCT) sortu, eta Nguesso Defentsa ministro izendatu zuen. 1977an Ngouabi hil egin zuten, ordea, estatu-kolpe saio batean. Horren ondoren, Joachim Yhombi-Opangok heldu zion presidentetzari. Bi urte egin zituen karguan. 1979an estatu-kolpea eman zuen Nguessok, eta bere gain hartu zituen presidentetza eta armadaren gidaritza.
Hala ere, 1992ko bozak galdu eta Pascal Lissoubak hartu zuen haren lekua. Bost urterako baino ez, ordea. Iraultza lehertu zen 1997an, Nguessok gidatua. Horren ostean, 2002ko, 2009ko, 2016ko eta 2021eko hauteskundeetan berriz hautatua izan zen.

## Erreferentziak

* 1 2 Ventas, Leire. Nguesso ziur da Kongoko Errepublikako bozak lehen itzulian irabaziko dituela. Berria, 2009ko uztailak 12, CC BY-SA 4.0, berria.eus (Noiz kontsultatua: 2022-3-25).
* ↑ Elion, Christian. Congo's Sassou Nguesso wins re-election, opposition vows protests. reuters.com (Noiz kontsultatua: 2022-3-25).
* ↑ Présidentielle au Congo : Denis Sassou Nguesso réélu président avec 88,57% des voix selon les résultats provisoires. information.tv5monde.com (Noiz kontsultatua: 2022-3-25).

## Kanpo estekak

* Datuak: Q57418
* Multimedia: Denis Sassou Nguesso / Q57418
# Denis Urubko

Denis Viktorovitx Urubko (errusieraz: Дени́с Ви́кторович Уру́бко; Nevinnomyssk, 1973ko uztailaren 29a) errusiar mendigoizalea da. 2009an, hamalau zortzi milakoak igo zituen hamabosgarren pertsona izan zen, eta oxigenorik gabe igo zituen bederatzigarrena. Makalu eta Gasherbrum II zortzimilakoen neguko lehen igoera ere egin zuen, bi kasuetan Simore Moro alpinista italiarrarekin batera. Hiru zortzimilako ezberdinetan hiru ibilbide berri ireki ditu.

## Kanpo estekak

* «Oraindik ez dut nire azken hitza esan Himalaian». Berria 2021-05-25
* Datuak: Q264664
* Multimedia: Denis Urubko / Q264664
# Denis Ménochet

Denis Ménochet (Enghien-les-Bains, 1976ko irailaren 18a) frantziar aktorea da, zineman eta telebistan aritutakoa. Hannibal Rising, Inglourious Basterds, Robin Hood eta Forces spéciales filmetan egindako lanagatik ospetsu bilakatu da.

## Filmografia

* 2004 : Mot compte double
* 2004 : Automne
* 2005 : La Moustache
* 2005 : Foon
* 2007 : Hannibal Rising
* 2007 : La Môme
* 2007 : La Disparue de Deauville
* 2007 : Ma place au soleil
* 2008 : La très très grande entreprise
* 2009 : Je te mangerais
* 2009 : Inglourious Basterds
* 2010 : Joseph et la Fille
* 2010 : La Rafle
* 2010 : Pieds nus sur les limaces
* 2010 : Robin Hood
* 2011 : Forces spéciales
* 2011 : Le Skylab
* 2011 : Les Adoptés
* 2012 : Je me suis fait tout petit
* 2012 : Dans la maison
* 2013 : Le Temps de l'aventure
* 2013 : Nos héros sont morts ce soir
* 2013 : Grand Central
* 2013 : Eyjafjallajökull
* 2014 : Ablations
* 2015 : Norfolk
* 2015 : The Program
* 2016 : La Danseuse
* 2016 : Assassin's Creed
* 2017 : Jusqu'à la garde
* 2018 : Mary Magdalene
* 2018 : 7 Days in Entebbe
* 2018 : L'Empereur de Paris
* 2018 : Grâce à Dieu
* 2019 : Seules les bêtes
* 2021 : The French Dispatch
* 2021 : The Mauritanian
* 2021 : Peter von Kant
* 2022 : As bestas
* 2022 : Disappointment Blvd.

## Kanpo estekak

* Datuak: Q967764
* Multimedia: Denis Ménochet / Q967764
# Denis Myšák

Denis Myšák (Bojnice (Eslovakia), 1995eko azaroaren 30a) piraguismoan lehiatzen den kirolari eslovakiarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), zilarrezko domina eskuratu zuen K-4 1000 m modalitatean, Eslovakiako taldearekin, 3.05,044ko denboraz, Alemaniako taldearen (urrezkoa) atzetik eta Txekiakoa (zilarrezkoa) garaituz. Hauek osatzen zuten Eslovakiako taldea: Juraj Tarr, Denis Myšák, Erik Vlček eta Tibor Linka-k. 2020ko Udako Olinpiar Jokoetan, Tokio 2020an (Tokio), brontzezkoa eskuratu zuen K-4 500 m modalitatean, Eslovakiako taldearekin, 1.23,534ko denboraz, Alemaniako taldearen (urrezkoa) eta Espainiakoaren (zilarrezkoa) atzetik sailkatuz. Hauek osatzen zuten Eslovakiako taldea: Samuel Baláž, Denis Myšák, Erik Vlček eta Adam Botek-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | K-4 1000 m, gizonezkoa |
| 2020 | Tokio Japonia | 03 ! | K-4 500 m, gizonezkoa |

## Erreferentziak

* ↑ «Denis Myšák» ICF, 2021-11-08an begiratua (Ingelesez)
* ↑ «Denis Myšák» olympedia.org 2021-11-08an begiratua(Ingelesez)
* ↑ «Denis Myšák» Olympics.com 2021-11-08an begiratua (Gaztelaniaz)
* ↑ "Piraguismoa, K-4 1000 m, emaitzak 2016" olympedia.org (Ingelesez)
* ↑ "Piraguismoa, K-4 500 m, emaitzak 2020" olympedia.org (Ingelesez)

## Kanpo estekak

* Datuak: Q21001025
* Multimedia: Denis Myšák / Q21001025
# Oriol (Errusia)

Oriol (errusieraz: Орёл), Orel ere deitua, Errusiako hiria da, erresumaren mendebaldean dagoen Oriol oblastaren hiriburua. Oka ibaiaren goi ibilguan dago. 2010ean 317.747 biztanle zituen.
Elikadura industriak, industria mekanikoak (nekazaritza eta ehungintza makinak) eta jantzigintza dira ekonomiaren ardatzak.

## Klima

Oriolek klima kontinental hezea du, Dfb Köppen klima sailkapenaren arabera.
Datu klimatikoak (Oryol) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 8.0 | 9.4 | 18.2 | 27.8 | 32.8 | 35.4 | 38.7 | 39.5 | 30.7 | 26.3 | 16.0 | 9.6 | 39.5 |
| Batez besteko tenperatura maximoa (°C) | −3.7 | −3.6 | 2.3 | 12.2 | 19.5 | 22.9 | 24.9 | 23.7 | 17.3 | 10.1 | 1.9 | -2.7 | 10.4 |
| Batez besteko tenperatura (ºC) | -6.3 | -6.7 | -1.3 | 7.2 | 13.9 | 17.5 | 19.3 | 17.9 | 12.1 | 6.1 | -0.8 | -5.1 | 6.2 |
| Batez besteko tenperatura minimoa (°C) | −9.0 | −9.9 | −4.7 | 2.6 | 8.4 | 12.2 | 14.1 | 12.7 | 7.6 | 2.7 | −2.8 | −7.7 | 2.2 |
| Erregistraturiko tenperatura minimoa (°C) | −33.5 | −37.2 | −37.8 | −18.9 | −5.0 | -0.4 | 3.9 | -2.2 | −5.0 | −13.0 | −26.4 | −35.0 | −37.8 |
| Pilatutako prezipitazioa (mm) | 43 | 37 | 33 | 43 | 42 | 69 | 76 | 59 | 60 | 54 | 42 | 43 | 601 |
| Iturria: Pogoda.ru.net ||||||||||||||

## Erreferentziak

* ↑ Euskaltzaindia - 157. araua
* ↑ Lur entziklopedietatik hartua.
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Lur entziklopedietatik hartua.

## Kanpo estekak

* Datuak: Q3118
* Multimedia: Oryol / Q3118
# Oriol Pujol

Oriol Pujol i Ferrusola (1966ko abenduaren 20a, Bartzelona) kataluniar politikari bat da. Kataluniako Konbergentzia Demokratikoa alderdiko kide eta politikaria da, bai eta Jordi Pujol politikaria eta Kataluniako Presidente-ohiaren semea ere.

## Kanpo estekak

* Oriol Pujol politikariaren bloga (Katalanez)
* Datuak: Q3751061
* Multimedia: Oriol Pujol / Q3751061
# Oriol Solé Sugranyes

Oriol Solé Sugranyes (Bartzelona, 1948ko urtarrilaren 4a - Auritz, 1976ko apirilaren 6a) ekintzaile anarkista eta autonomoa izan zen. Segoviako ihesean parte hartu zuen, baino biharamunean Nafarroako basoetan Guardia Zibilak iheslari talde bat hauteman eta tiroz hil zuen. Lluís Solé i Sabarís geografoaren semea eta Felip Solé i Sabarís katalan politikariaren iloba zen.

## Bizitza

PSUC eta PCE (i) alderdietan militatu ondoren, mugimendu autonomo eta anarkistara bildu zen. Azkenean MIL erakundea sartu zuen. 1971 urtean gerora Action Directe taldeko ekintzaile nabarmena izango zen Jean Marc Rouillanekin batera atxilotu zuten Frantzian, Espainiara sartzera zihoazela. 1972 urtean aske utzi zuten. 1973 urtean berriz ere atxilotua izan zen banku lapurreta burutu ondoren beste ekintzaile batekin batera. Kartzelaratua izan zen. Segoviako kartzelatik ihes egitea lortu zuen ETAko ekintzaile talde handi batekin batera. Ihesean hil zen Nafarroako basoetan Guardia Zibilaren tiroz.

## Bibliografia

* Oriol Solé, el che català. Vida, fugida i mort d'un revolucionari, Joaquim Roglan, 2006.
* Datuak: Q5405117
* Multimedia: Oriol Solé Sugranyes / Q5405117
# Oriol oblasta

Oriol oblasta (errusieraz: Орло́вская о́бласть, translit.: Orlovskaia oblast) Errusiako subjektu federal bat da, oblast bat zehazki, Erdialdeko Barruti Federalean kokatua. 24.700 kilometro karratuko azalera du, eta 2010ean 786.935 biztanle zituen. Zentro administratiboa Oriol hiria da.

## Geografia

Errusiako mendebaldean dago, erdialdeko goi-ordokian. Iparraldean Kaluga eta Tula oblastak ditu, Briansk oblasta mendebaldean, Kursk oblasta hegoaldean, eta Lipetsk oblasta ekialdean. Oka ibaiaren arroan dago parte handiena. Baso eta esteparen mugan dago, baina XVI. mendetik aurrera egindako baso mozketek ia estepa bihurtu dute lurraldea.

## Ekonomia

Nekazaritza da ekonomia jarduera nagusia: laboreak, artoa, patatak, azukre erremolatxa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/05/12 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q3129
* Multimedia: Oryol Oblast / Q3129
# Oriole Park at Camden Yards

Oriole Park at Camden Yards AEBetako Maryland estatuko Baltimore hirian dagoen beisbol estadio bat da. Baltimore Orioles taldearen jokalekua da.

## Historia

Oriole Park at Camden Yards Oriole Park zaharra ordezkatzeko pentsatu zen. Estadio hau HOK Sportek planeatu zuen. Eraikuntza 1989an hasi zen eta 2 urte eta 9 hilabete iraun zuen. Estadioak Oriole Park zaharraren izena jasoko zuen, baina garaiko Marylandeko gobernatzaileak estadioa Camden Yards izendatzea egokiagoa zela uste izan zuen. Eztabaida luze baten ondoren estadioak bi izenak erabil zitzala erabaki zen, hala, Oriole Park at Camden Yards deituz.
* 1996an.
* Kanpoaldea.
* Babe Ruthen estatua.
* Barnealdearen ikuspegi panoramikoa 2016an.
Estadioa 1992ko apirilak 6an ireki zen Baltimore Orioles eta Cleveland Indians taldeen arteko partida batekin. Estadio honek eragina izan du AEBetako zenbait beisbol estadioren eraikuntzan. Honakoak esate baterako:
* U.S. Cellular Field Chicagon
* Progressive Field Clevelanden
* Rangers Ballpark in Arlington Arlington (Texas)
* Coors Field Denverren
* Turner Field Atlantan
* Chase Field Phoenixen
* Safeco Field Seattlen
* AT&T Park San Franciscon
* Minute Maid Park eHoustonen
* Comerica Park Detroiten
* Miller Park Milwaukeen
* PNC Park Pittsburghen
* Great American Ball Park Cincinnatin
* Petco Park San Diegon
* Citizens Bank Park Filadelfian
* Busch Stadium St. Louisen
* Nationals Park Washington Hirian
* Citi Field New Yorken
* Yankee Stadium New Yorken
* Target Field Minneapolis

## Kanpo estekak

* Oriole Park at Camden Yards estadioa. Baltimore Orioles taldearen webgunea (Ingelesez)
* Datuak: Q1141174
* Multimedia: Oriole Park at Camden Yards / Q1141174
# Oriol Junqueras

Oriol Junqueras i Vies (Bartzelona, 1969ko apirilaren 11) kataluniar historialari eta politikaria da. Sant Vicenç dels Horts alkatea izan da (2011-2015), eta 2011ko irailaren 17tik aurrera baita Esquerra Republicana de Catalunya alderdiko presidentea ere, Joan Puigcercós ordezkatuz.
2012ko abenduaren 18an Kataluniako Generalitateko Presidentea eta CIUko Artur Mas politikariarekin 2014an Katalunian Autodeterminazio Erreferenduma burutzea adostu zuen. 2017ko azaroaren 2an Carmen Lamela epaileak kartzelara bidali zuen, erreferendum horren antolakuntza dela eta.
2016 eta 2017 artean Generalitateko lehendakariordea eta Ekonomia eta Ogasunaren kontseilaria izan zen.

## Biografia

Sant Andreu auzoan jaio eta berehala familia joan zen bizitzera Sant Vicenç dels Horts herrira (Baix Llobregat). Unibertsitean, ekonomia zientziak ikasteari ekin eta gero, 1996an lizentziatu zen Historia moderno eta garaikidean. Universitat Autònoma de Barcelonan doktoratu zen, eta bere tesiaren izenburua "Economia i pensament econòmic a la Catalunya de l'alta edat moderna" izan zen.
Lan ibilbidean zehar komunikabideetan kolaboratu du sarritan, telebistako dokumentalen gidoigile eta aholkulari moduan ere ibiliz. Politikan, hasierako etapan, 2009an eurodiputatu izendatu zuten ERC alderdiarekin, Ramon Tremosa (CDC) eta Raul Romevarekin batera (ICV). 2012 arte egon zen postu hartan. Urte horretan bertan, "El castellà també serà oficial a la República Catalana" izenburuko artikulua argitaratu zuen "El Periódico de Catalunya"-n. Polemika bizia ekarri zuen katalan hizkuntzaren aldeko esparruan.
2013an ezkondu zen Neus Bramonarekin, eta Lluc semea eta Joana alabaren aita da. Kristau katolikoa da, eta Centre Excursionista de Sant Vicenç dels Horts eta Orfeó Vicentí elkarteen kidea da, baita Institució Cultural de la Franja de Ponent-ekoa ere.
2019ko urriak 14an 13 urteko espetxe zigorra eta 13 urteko inhabilitazioa ezarri zion Espainiako Auzitegi Gorenak, Kataluniako 2017ko urriak 1eko erreferendumagatik. Sedizio eta diru publikoaren erabilera bidegabea leporatuta zigortu zuen.

## Idazlanak

* Els catalans i Cuba, 1998.
* La batalla de l'Ebre. Història, paisatge, patrimoni, 1999.
* La presó Model de Barcelona, 2000.
* Manel Girona, el banc de barcelona i el canal d'Urgell. Pagesos i burgesos en l'articulació del territori, 2003.
* Guerres dels catalans, 2003.
* Guerra, economia i política a la Catalunya de l'alta edat moderna, 2005.
* Economia i pensament econòmic a la Catalunya de l'alta edat moderna (1520-1630), 2006.
* Camí de Sicília, 2008
* Les proclames de sobirania de Catalunya (1640-1939), 2009

## Ikus, gainera

* Kataluniako prozesu independentista
* Bartzelonar ezagunen zerrenda

## Kanpo estekak

* Oriol Junqueras politikariaren webgunea (Katalanez)
* Oriol Junqueras historialariaren bloga (Katalanez)
* Datuak: Q116812
* Multimedia: Oriol Junqueras i Vies / Q116812
* ↑ "El castellà també serà oficial a la República Catalana" ("El Periódico")
* ↑ Susaeta, Igor. «Bederatzi eta hamahiru urte arteko espetxe zigorrak, "sedizioagatik"» Berria (Noiz kontsultatua: 2019-10-14).
# Oriolo

Oriolo Italiako udalerri bat da. Cosenzako probintzian kokatuta dago, Calabria eskualdean. 1.833 biztanle ditu, 85,6 kilometro koadroko azaleran banatuta.

## Mugakideak

Oriolok honako udalerri hauekin egiten du muga:
Albidona Alessandria del Carretto Amendolara Canna Castroregio Montegiordano Nocara San Giorgio Lucano Cersosimo Roseto Capo Spulico

## Kanpo estekak

* Datuak: Q18429979
* Multimedia: Oriolo (Italy) / Q18429979
# Oriol jauregia

Oriol jauregia Santurtzin (Bizkaia) kokaturiko eraikina da. Kristobal de Murrieta hiribidean dago, Peñota auzoan, Santurtzi eta Portugaleteren arteko mugan. 1902an eraiki zuten estilo eklektikoan, erromantizismoaren eta estilo ingelesaren eraginak ere dituela.
XIX. mendearen bukaeran eta XX. mende hasieran zonaldean eraiki ziren jauregi eta txaleten adibide da, Portugaleteko Lexartza eta El Saltillo jauregiekin batera. Gaur egun hotela da.

## Erreferentziak

* ↑ Santurtzi:erakargarritasun turistikoak

## Kanpo estekak

* URH Oriol Jauregia hotela
* Datuak: Q19948086
* Multimedia: Oriol jauregia / Q19948086
# Dunzweiler

Dunzweiler Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 902 biztanle zituen 5,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567194
* Multimedia: Dunzweiler / Q567194
# Dunyadad

Dunyadad (persieraz: دنیازاد‎) Mila gau eta bat gehiago ipuin bildumako pertsonaia, Xerezaderen ahizpa.
Ipuin bilduma horren arabera, Xariar shahanshah-k (persieraz: شهريار‎‎; «errege handia») emaztea hilarazi zuen desleiala zitzaiolako. Harrezkero, egunero emakume birjin batekin ezkontzen zen, baina biharamun goizean emazteari burua ebakitzeko agintzen zuen. Era horretan, Xariarrek 1.000 emakume baino gehiago hilarazi zituen.
Xerezadek azkena eman nahi zion sarraski horri eta, aitaren erreguei kasurik egin gabe, bere burua eskaini zuen erregearekin gau bat pasatzeko. Errege ganberetara iritsi zirenean, Dunyadad azken aldiz agurtzeko baimena galdegin zuen. Dunyadadek, Xerezaderekin adostuta zegoen bezala, ipuin bat kontatzeko eskatu zion. Xerezadek gau osoa igaro zuen ipuina kontatzen Dunyadadi. Xariar esna egon zen istorio hura interes handiz entzuten. Egunsentian Xerezadek kontaketari utzi zion, ipuina amaitu gabe utziz. Orduan Xariarrek, ipuinaren amaiera jakiteko irrikitan baitzegoen, bizia barkatu zion biharamun arte.

## Kanpo estekak

* Datuak: Q27734732
# Dunzio

Dunzio, euskal mitologiako jainkoa da. Bere gurtza Akitania erromatarraren garaian Pirineo aldean zabalduta egon omen zen.
Bere izena Saint-Bertrand de Comminges herriko inskripzio batean aurkitu zen, Garona Garaia departamentuan.
Ez dugu bere ezaugarrien inguruko berririk.

## Bibliografia

* Julien Sacazeren lanak:
   * Les Anciens dieux des Pyrénées, nomenclature et distribution géographique. Extrait de la Revue de Comminges (Saint-Gaudens), 28p., 1885.
   * Inscriptions antiques des Pyrénées. Hitzaurrea M. Albert Lebèguek eginda. Tolosa, XII-576p. (Bibliothèque méridionale. 2e série,1892. ; 2). Berrargitalpena fakzimilean, Tolosa, ESPER, 1990.
   * Inscriptions antiques du Couserans. Tolosa, 28p., 1892. Berrargitalpena fakzimilean, Nîmes, C. Lacour, 2001.

## Kanpo estekak

* Datuak: Q12256419
# Nuestra Bandera

Nuestra Bandera (1993-2010 artean Utopías, nuestra bandera izena izan zuen) 1937. urtean Espainiako Alderdi Komunistak sortutako aldizkaria da. Bi hilabetean behin argitaratzen da.
Aldizkari honetan analisi sozialak, kulturalak, eta politikoak azaleratzen dira Marxista den ikuspegi batetik. 1993ko urtarrilean 154. zenbakiarekin, aldizkari hau Utopías, nuestra bandera deitzera igaro zen.

## Ikus, gainera

* Espainiako Alderdi Komunista

## Kanpo estekak

* (Gaztelaniaz) Aldizkariari buruzko informazioa.
* Datuak: Q9092093
# Nueva Arcadia

Nueva Arcadia Hondurasko Copán departamenduko udalerri bat da. 151 km²ko azalera du eta 2013ko datuen arabera 36751 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2392478
# Nuestra Señora de la Asunción eliza (Tubilla del Lago)

Nuestra Señora de la Asunción eliza Burgosko Tubilla del Lago udalerrian dagoen eraikina da. XVI. mendekoa, herriaren zaindaria den Andre Mariaren Jasokundeari eskainita dago.

## Ezaugarriak

Habearte bakarreko tenplua da, oinplano angeluzuzenekoa eta gurutze-gangaduna. Burualdearen eskuinaldean sakristia bat dago atxikita, ondoan arku beheratu bat duela, eta dorre erromaniko bat, fatxadan kanpaientzako bi bao dituena.
Barrualdean bataiarri erromanikoa nabarmentzen da, jatorriz San Markos baselizakoa, eta Alcocer familiaren panteoia. Pilastra herrerianoz osatutako arku frankeatu bat du, bi armarriekin. Bere aldare nagusia 1940ko hamarkadan saldu zen, tenplua zaharberritzeko funtsak lortzeko.

## Erreferentziak

* ↑ http://www.tubilladellago.com/iglesia.html
* ↑ https://web.archive.org/web/20191203225028/https://www.reservaduero.com/turismo/iglesia-principal-4-2
* ↑ http://www.tubilladellago.es/lugares-de-interes/iglesia-de-tubilla-del-lago

## Kanpo estekak

* Datuak: Q77262399
* Multimedia: Iglesia de Nuestra Señora de la Asunción, Tubilla del Lago / Q77262399
# Nueva Armenia

Nueva Armenia Hondurasko Francisco Morazán departamenduko udalerri bat da. 169 km²ko azalera du eta 2013ko datuen arabera 3.225 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2392491
# Nueva Alborada

Nueva Alborada Paraguaiko udalerri bat da, Itapúako departamenduan kokatua. 2017ko estimazioen arabera 7805 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1754733